CELEX: 52010SC0913
Language: mt
Date: 2010-07-20 00:00:00
Title: RAKKOMANDAZZJONI MILL-KUMMISSJONI LILL-KUNSILL li tawtorizza lill-Kummissjoni biex tiftaħ negozjati f'isem l-Unjoni Ewropea għat-tiġdid tal-protokoll tal-Ftehim ta' Sħubija dwar is-Sajd mal-Kap Verde

MT
            
            
                     
                        
                           
                     
                  
                  
                     
                        KUMMISSJONI EWROPEA
                     
                  
               
               Brussel 20.7.2010
            
            
               KUMM(2010) 913 finali
            
            
                
            
            
               RAKKOMANDAZZJONI MILL-KUMMISSJONI LILL-KUNSILL
            
            
               li tawtorizza lill-Kummissjoni biex tiftaħ negozjati f'isem l-Unjoni Ewropea għat-tiġdid tal-protokoll tal-Ftehim ta' Sħubija dwar is-Sajd mal-Kap Verde
            
            
               RAKKOMANDAZZJONI MILL-KUMMISSJONI LILL-KUNSILL
            
            
               li tawtorizza lill-Kummissjoni biex tiftaħ negozjati f'isem l-Unjoni Ewropea għat-tiġdid tal-protokoll tal-Ftehim ta' Sħubija dwar is-Sajd mal-Kap Verde
            
            
               A.MEMORANDUM TA’ SPJEGAZZJONI
            
            
               L-Unjoni Ewropea u r-Repubblika tal-Kap Verde kkonkludew protokoll għall-ftehim tas-sajd
                  1
                li ġie inizjalat miż-żewġ partijiet fis-16 ta' Diċembru 2005 u li daħal fis-seħħ fit-30 ta' Marzu 2007. Il-protokoll, li jagħti opportunitajiet tas-sajd lil bastimenti tal-UE u li jistipula l-kontribuzzjoni finanzjarja, se jiskadi fil-31 ta' Awwissu 2011.
            
            
               Il-Kummissjoni tipproponi li jiġi nnegozjat protokoll ġdid li jilħaq l-opportunitajiet reali u l-ħtiġijiet tal-flotta tal-Istati Membri, u li jikkonforma mal-linji gwida tal-Kunsill ta' Lulju 2004 rigward ftehimiet ta' sħubija dwar is-sajd.
            
            
               Il-Kunsill huwa mitlub jadotta l-linji gwida għan-negozjati mehmuża ma' din ir-rakkomandazzjoni.
            
            
               B.RAKKOMANDAZZJONI
            
            
               Fid-dawl tal-punti msemmija hawn fuq, il-Kummissjoni tirrakkomanda li:
            
            
               –Il-Kunsill jawtorizza lill-Kummissjoni tiftaħ u twettaq negozjati għat-tiġdid tal-protokoll fil-qafas tal-ftehim ta' sħubija dwar is-sajd mar-Repubblika tal-Kap Verde; 
            
            
               –Il-Kummissjoni tiġi nnominata bħala n-negozjatur tal-Unjoni f'dan il-qasam;
            
            
               –Il-Kummissjoni għandha twettaq dawn in-negozjati f'konsultazzjoni mal-kumitat speċjali f'konformità mad-dispożizzjonijiet stipulati fit-Trattat dwar il-funzjonament tal-Unjoni Ewropea.
            
            
               –Il-Kunsill japprova l-linji gwida għan-negozjati mehmuża ma' din ir-rakkomandazzjoni.
            
            
               ANNESS
            
         
         
            
               Linji gwida għan-negozjati
            
            
               –L-għan tan-negozjati huwa li jiġġedded il-protokoll fil-qafas tal-Ftehim ta' Sħubija dwar is-Sajd bejn l-Unjoni Ewropea u r-Repubblika tal-Kap Verde, f'konformità mal-konklużjonijiet tal-Kunsill tal-15 ta' Lulju 2004 rigward ftehimiet ta' sħubija dwar is-sajd abbażi tal-komunikazzjoni tal-Kummissjoni tat-23 ta' Diċembru 2002, u b'kunsiderazzjoni tas-sitwazzjoni tad-drittijiet umani fil-pajjiż.
            
            
               –Dan il-protokoll għandu jinkludi klawżola dwar il-konsegwenzi f'każijiet ta' ksur tad-drittijiet umani u l-prinċipji demokratiċi.
            
            
               –Bl-għan li jiġi żgurat, permezz ta' dan il-protokoll il-ġdid, it-trawwim ta' sajd sostenibbli u responsabbli, l-għanijiet tal-Kummissjoni għan-negozjati se jkunu bbażati fuq dan li ġej: 
            
            
               L-iżgurar tal-aċċess għaż-żona ekonomika esklussiva (ŻEE) tar-Repubblika tal-Kap Verde u l-awtorizzazzjonijiet meħtieġa għall-bastimenti tal-flotta Ewropea biex iwettqu attivitajiet tas-sajd ta' speċijiet tat-tonn fiż-ŻEE msemmija;
            
            
               Il-konsiderazzjoni kif għandu jkun tal-aqwa pariri xjentifiċi disponibbli;
            
            
               L-iżgurar li l-aċċess għar-riżorsi tas-sajd ikun ibbażat fuq l-istess kriterji li japplikaw għall-protokoll attwali u fuq l-evoluzzjonijiet osservati matul il-ftit snin li għaddew;
            
            
               It-tisħiħ tad-djalogu dwar il-politika tas-settur bl-għan li titħeġġeġ l-implimentazzjoni ta' politika responsabbli dwar is-sajd, konsistenti mal-għanijiet ta' żvilupp tal-pajjiż, b'mod partikolari fir-rigward tal-monitoraġġ tal-kontroll u s-sorveljanza tal-attivitajiet tas-sajd, il-ġestjoni tar-riżorsi tas-sajd u standards imtejba ta' iġjene tal-prodotti tas-sajd.
            
         
         
            
                  
                     (1)
                  Ir-Regolament tal-Kunsill (KE) Nru 2027/2006 tad-19 ta' Diċembru 2006 – ĠU L 414 tat-30 ta' Diċembru 2006